เคยตรวจคลื่นไฟฟ้าหัวใจแล้วคะแต่บอกไม่ได้เป็นอะไร เวลาแน่นหน้าอกหายใจไม่สะดวกก็จะไอออกมาคะ ทำให้ดูเหมือนคนเป็นโรคเลยคะ
สวัสดีค่ะ การวินิจฉัยที่เป็นไปได้1.กรดไหลย้อน คือหูรูดบริเวณกระเพาะอาหารหลวม ทำให้กรดไหลย้อนขึ้นมาในหลอดอาหารซึ่งอยู่บริเวณอก จะมีอาการแสบร้อนกลางอก แน่นอก ไอบ่อย หายใจไม่อิ่มได้ การรักษาคือการรับประทานยาลดกรด ร่วมกับปรับพฤติกรรมดังกล่าวต่อไป2.โรคหัวใจ มักเป็นแน่นแบบมีของหนักมาทับ แน่นร้าวไปกรามหรือแขน ใจสั่น แต่ถ้าตรวจคลื่นไฟฟ้าหัวใจแล้วปกติ โอกาสจะเป็นโรคหัวใจน้อยค่ะ3.โรคกล้ามเนื้อหรือกระดูกอ่อนอักเสบ ทำให้มีอาการปวดตรงบริเวณอก และแน่นหน้าอกหายใจไม่อิ่มได้ แต่มักไม่ทำให้เกิดอาการไอ รักษาโดยการรับประทานยาแก้ปวด ยาคลายกล้ามเนื้อ4.โรคปอด เช่นปอดอักเสบ มีก้อนในปอด ปอดมีผังผืด จะมีอาการทางระบบทางเดินหายใจเด่น เช่นไอมาก ไอมีเลือด หรือถ้าเป็นปอดอักเสบก็มักมีไข้ร่วมด้วยการวินิจฉัยคงต้องใช้การตรวจร่างกาย ซักประวัติเพิ่มเติม และการทำเอ็กซเรย์ปอดในกรณีที่แพทย์สงสัยโรคปอด แนะนำว่าถ้าอาการยังเป็นเรื้อรัง ร่วมกับรุนแรงมากขึ้น ไอมาก ไอเป็นเลือด แสบร้อนกลางอก นอนราบไม่ได้ หายใจไม่ทันจนมีอาการเหนื่อยควรกลับไปพบแพทย์เพื่อให้ได้การวินิจฉัยค่ะการดูแลตัวเองเบื้องต้น งดการรับประทานอาหารมื้อใหญ่ รับประทานอาหารแล้วให้นั่งหัวสูงไว้อย่างน้อย 3 ชั่วโมง งดอาหารเผ็ดหรือรสจัดเพราะจะเป็นการกระตุ้นการหลั่งกรดในกระเพาะ งดยกของหนัก ถ้าเหนื่อยให้รีบนั่งพัก ไม่ดื่มชากาแฟ และหลีกเลี่ยงความเครียด